ddrg/super_eurlex huggingface dataset:
A Bizottság 3562/85/EGK rendelete

(1985. december 17.)

a vajkoncentrátum csomagolásán megjelenő feliratok tekintetében a 3143/85/EGK rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1298/85/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikkének (7) bekezdésére,

mivel a legutóbb a 3338/85/EGK rendelettel [3] módosított, a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló, 1985. november 11-i 3143/85/EGK bizottsági rendelet [4] előírja, hogy a vajkoncentrátum csomagolásának bizonyos feliratokat világosan és olvashatóan nyomtatva tartalmaznia kell; mivel hiba következtében az olasz nyelvű felirat szövege nem felel meg a Tej- és Tejtermékpiaci Irányítóbizottsághoz szavazásra előterjesztett szövegben elfogadottnak; mivel ezért a rendeletet helyesbíteni kell,

ELFOGADTA EZT A RENDELETET:

1. cikk

Az 5. cikk (4) bekezdése első albekezdésének utolsó előtti francia bekezdése helyébe a következő szöveg lép:

"– burro concentrato"

.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. december 17-én.

a Bizottság részéről

Frans Andriessen

alelnök

[1] HL L 137., 1985.5.27., 5. o.

[2] HL L 148., 1968.6.28., 13. o.

[3] HL L 318., 1985.11.29. 13. o.

[4] HL L 298., 1985.11.12., 9. o.

--------------------------------------------------
A Bizottság 3758/85/EGK rendelete

(1985. december 23.)

a vetőmagokra vonatkozó 1119/79/EGK rendeletnek Spanyolország és Portugália csatlakozása következtében történő kiigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 396. cikkére,

mivel Spanyolország és Portugália csatlakozása következtében és a csatlakozási okmány 396. cikkével összhangban, a legutóbb a 3478/80/EGK rendelettel [1] módosított, a vetőmagokra alkalmazandó importengedélyezési rendszer végrehajtására vonatkozó különös rendelkezések megállapításáról szóló, 1979. június 6-i 1119/79/EGK bizottsági rendeletet [2] ki kell igazítani;

mivel a csatlakozási szerződés 2. cikkének (3) bekezdése alapján a Közösség intézményei a csatlakozást megelőzően elfogadhatják az okmány 396. cikkében említett intézkedéseket, és ezek az intézkedések kizárólag az említett szerződés hatálybalépésére is figyelemmel, és annak napján lépnek hatályba,

ELFOGADTA EZT A RENDELETET:

1. cikk

Az 1119/79/EGK rendelet 6. cikkének (2) bekezdése a következő kifejezésekkel egészül ki:

"Importación realizada en el marco de un contrato de multiplicación"

"Importação realizada no âmbito de um contrato de multiplicação"

.

2. cikk

Ez a rendelet – Spanyolország és Portugália csatlakozási szerződésének hatálybalépésére is figyelemmel – 1986. március 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. december 23-án.

a Bizottság részéről

Frans Andriessen

alelnök

[1] HL L 363., 1980.12.31., 82. o.

[2] HL L 139., 1979.6.7., 13. o.

--------------------------------------------------
A Bizottság 2029/86/EGK rendelete

(1986. június 30.)

a maláta export-visszatérítésének a 2727/75/EGK rendelet 16. cikkének (4) bekezdése szerinti kiigazításáról szóló 1680/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1579/86/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2] és különösen annak 16. cikke (6) bekezdésére,

mivel a 2727/75/EGK rendelet előírja, hogy a továbbiakban a gabonapiaci gazdasági év július 1-jén kezdődjön, és hogy amennyiben nincsen készletátviteli támogatás, a gazdasági év első három hónapjában az előző gazdasági év végén raktáron lévő maláta vagy az ugyanebben az időpontban raktáron lévő árpából készített maláta kivitelére nézve előzetesen meghatározott visszatérítés kiigazítását az említett előző gazdasági év utolsó hónapjában alkalmazandó küszöbár alapján kell elvégezni; mivel az 1680/78/EGK bizottsági rendeletet [3] ennek megfelelően módosítani kell;

mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1680/78/EGK rendelet a következőképpen módosul:

1. Az 1. cikk helyébe a következő szöveg lép:

"1. cikk

(1) E rendelet rendelkezéseit a gazdasági év végén raktáron lévő azon maláta vagy árpa esetében kell alkalmazni, amelyre e termékek vonatkozásában nem rögzítettek a 2727/75/EGK rendelet 9. cikkében említett készletátviteli támogatást, és amelyet a következő gazdasági év első három hónapjában malátaként exportálnak olyan engedély keretében, amelyen a visszatérítést július 1. előtt előzetesen rögzítették.

(2) A kivitel napjának megállapításához azt az időpontot kell relevánsnak tekinteni, amikor a 3183/80/EGK bizottsági rendelet [1] HL L 338., 1980.12.13., 1. o. 22. cikkének (1) bekezdésében említett vámalakiságok elvégzése megtörtént."

2. A 2. cikkben a "július 31." időpont helyébe "június 30." lép.

3. A 3. cikk (1) bekezdésében az "augusztus" szó helyébe "július" lép, és a "július 31." időpont helyébe "június 30." lép.

4. A melléklet címe helyébe a következő szöveg lép:

"A június 30-i maláta- vagy árpakészletekről szóló nyilatkozattal együtt szolgáltatandó, alapvető információk"

.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. június 30-án.

a Bizottság részéről

Frans Andriessen

alelnök

[1] HL 139., 1986.5.24., 29. o.

[2] HL 281., 1975.11.1., 1. o.

[3] HL 193., 1978.7.18., 10. o.

--------------------------------------------------
A Bizottság 1032/86/EGK rendelete

(1986. április 9.)

a marha- és borjúhúsból készült egyes tartósított termékekre nyújtott export-visszatérítések alkalmazására vonatkozó különleges részletes szabályokról szóló 2388/84/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3768/85/EGK rendelettel módosított [1], a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 18. cikke (5) bekezdésére,

mivel a 2388/84/EGK bizottsági rendelet [3] megállapította, hogy egyes tartósított termékek – amelyek megfelelnek az említett rendeletben megállapított feltételeknek, illetve amelyeket harmadik országokba exportálnak – jogosulttá válnak különleges visszatérítésre, amennyiben azokat az 565/80/EGK tanácsi rendelet [4] 4. cikkében előírt rendelkezések szerint állították elő; mivel a harmadik országok piacait jellemző értékesítési lehetőségek fényében ezeket a feltételeket az alábbiakban leírt módon ki kell igazítani;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2388/84/EGK rendelet 2. cikke első albekezdésének harmadik francia bekezdésében a "80 %" helyébe "60 %" lép.

2. cikk

Ez a rendelet 1986. április 10-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. április 9-én.

a Bizottság részéről

Frans Andriessen

alelnök

[1] HL L 362., 1985.12.31., 8. o.

[2] HL L 148., 1968.6.28., 24. o.

[3] HL L 221., 1984.8.18., 28. o.

[4] HL L 62., 1980.3.7., 5. o.

--------------------------------------------------
A Bizottság 1096/87/EGK rendelete

(1987. április 21.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 773/87/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb az 569/87/EGK rendelettel [3] módosított 3143/85/EGK bizottsági rendelet [4] rendelkezik a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről; mivel az 1987-re és 1988-ra előírt kiegészítő intézkedések egyike az állami raktárakból történő vajeladás mértékének növelésére irányul; mivel ezeknek az intézkedéseknek a finanszírozására 1986. december 1-jétől kezdődő hatállyal különleges szabályokat vezettek be a legutóbb a 801/87/EGK rendelettel [5] módosított 1883/78/EGK tanácsi rendelet [6] 4. cikkének (1) bekezdésébe; mivel ezért az említett különleges finanszírozási szabályokra a 3143/85/EGK rendeletben hivatkozni kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK rendelet 13. cikke a következő albekezdéssel egészül ki:

"Az e rendeletből származó kiadásokat az 1883/78/EGK [1] HL L 216., 1978.8.5., 1. o. tanácsi rendelet 4. cikke (1) bekezdésének második, harmadik és negyedik albekezdésében foglalt rendelkezéseknek megfelelően kell finanszírozni."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Rendelkezéseit 1986. december 1-jétől kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. április 21-én.

a Bizottság részéről

Frans Andriessen

alelnök

[1] HL L 78., 1987.3.20., 1. o.

[2] HL L 148., 1968.6.28., 13. o.

[3] HL L 57., 1987.2.27., 26. o.

[4] HL L 298., 1985.11.12., 9. o.

[5] HL L 79., 1987.3.21., 14. o.

[6] HL L 216., 1978.8.5., 1. o.

--------------------------------------------------
A Bizottság 1351/87/EGK rendelete

(1987. május 15.)

a keltetőtojások és a naposcsibék termeléséről és forgalmazásáról szóló 2782/75/EGK rendelet alkalmazására vonatkozó részletes szabályok megállapításáról szóló 1868/77/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3494/86/EGK [1] rendelettel módosított, a keltetőtojások és a naposcsibék termeléséről és forgalmazásáról szóló, 1975. október 29-i 2782/75/EGK tanácsi rendeletre [2] és különösen annak 2., 3. és 17. cikkére,

mivel a legutóbb a 3759/85/EGK [3] rendelettel módosított 1868/77/EGK [4] bizottsági rendelet tartalmazza azokat a rendelkezéseket, amelyek a keltetőtojások és a naposcsibék termelésére és forgalmazására vonatkozó szabályok végrehajtására vonatkoznak;

mivel e rendelkezéseket a naposcsibék termelésére használt keltetőtojások jelölésére vonatkozó 2782/75/EGK rendelet legutóbbi módosításainak megfelelően kell alkalmazni; mivel szükséges, hogy ezek a rendelkezések figyelembe vegyék a különböző tagállamoknak a tojások jelölésére használható leggazdaságosabb eljárások kiválasztására vonatkozó eltérő lehetőségeit, emellett szükséges biztosítani a megfelelő és hatékony ellenőrzést és a torzulásmentes versenyt;

mivel a Baromfihús- és Tojáspiaci Irányítóbizottság nem nyújtotta be véleményét az elnök által meghatározott határidőn belül,

ELFOGADTA EZT A RENDELETET:

1. cikk

Az 1868/77/EGK rendelet a következőképpen módosul:

1. A 2. cikk helyébe a következő szöveg lép:

"2. cikk

(1) A csirkék termelésére használt keltetőtojások egyedi jelölését a termelőtelepen végzik, rápecsételik a telep azonosító számát a tojásokra. A legalább 2 mm magas és 1 mm széles betűket és számokat letörölhetetlen fekete tintával tüntetik fel.

(2) A tagállamok eltérést engedélyezhetnek a keltetőtojások jelölésének (1) bekezdésben szereplő módjától, amennyiben a jelölés fekete, letörölhetetlen, tisztán látható és a felülete legalább 10 mm2. Ezt a jelölést a keltetőgépbe történő helyezés előtt végzik el a termelőtelepen vagy a keltetőtelepen.

Valamennyi csomagoláson vagy szállítótartályon, amelyben ezeket a tojásokat szállítják, feltüntetik a termelőtelep azonosító számát.

Az e jogot gyakoroló tagállamok tájékoztatják erről a többi tagállamot és a Bizottságot, és közlik velük az e célból hozott rendelkezéseket.

(3) Keltetésre kizárólag az (1) vagy a (2) bekezdés szerint megjelölt tojásokat lehet a tagállamok között szállítani vagy kereskedelmi forgalomba hozni."

2. A 3. cikkben az "és szalagok" szöveg törölve.

2. cikk

Ez a rendelet 1987. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. május 15-én.

a Bizottság részéről

Frans Andriessen

alelnök

[1] HL L 323., 1986.11.18., 1. o.

[2] HL L 282., 1975.11.1., 100. o.

[3] HL L 356., 1985.12.31., 64. o.

[4] HL L 209., 1977.8.17., 1. o.

--------------------------------------------------
A Tanács 1638/87/EGK rendelete

(1987. június 9.)

az északkelet-atlanti halászatban folytatandó jövőbeni többoldalú együttműködésről szóló egyezmény hatálya alá tartozó területnek az egyezmény szerződő feleinek halászati joghatósága alá tartozó tengeri vizeken túlnyúló részein a kék puha tőkehal halászatakor alkalmazott lebegő zsákhálók legkisebb szembőségének megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a halászati erőforrások védelmére és kezelésére vonatkozó közösségi rendszer létrehozásáról szóló, 1983. január 25-i 170/83/EGK tanácsi rendeletre [1] és különösen annak 11. cikkére,

tekintettel a Bizottság javaslatára,

mivel a 170/83/EGK rendelet 2. cikke szerint az említett rendelet 1. cikkében kitűzött célok megvalósításához szükséges védelmi intézkedéseket a Tanácsnak a rendelkezésre álló tudományos szakvélemény tükrében kell megfogalmaznia;

mivel a 81/608/EGK határozat [2] jóváhagyta az északkelet-atlanti halászatban folytatandó jövőbeni többoldalú együttműködésről szóló egyezményt (a továbbiakban: "egyezmény"); mivel ez az egyezmény 1982. március 17-én hatályba lépett;

mivel 1986. november 20-án az egyezmény alapján létrehozott bizottság ajánlást fogadott el az egyezmény hatálya alá tartozó területnek az egyezmény szerződő feleinek halászati joghatósága alá tartozó tengeri vizeken túlnyúló részein a kék puha tőkehal halászatához használt lebegő zsákhálók legkisebb szembőségéről, és ez az ajánlás 1987. február 7-én a Közösség vonatkozásában kötelezővé vált;

mivel a Közösségnek meg kell tennie a szükséges intézkedéseket annak biztosítására, hogy az említett ajánlásnak a közösségi hajók megfeleljenek,

ELFOGADTA EZT A RENDELETET:

1. cikk

(1) A valamely tagállam lobogója alatt hajózó, illetve valamely tagállamban bejegyzett hajóknak tilos a kék puha tőkehal halászatakor 35 milliméternél kisebb szembőségű lebegő zsákháló használata az egyezmény hatálya alá tartozó területnek az egyezmény szerződő feleinek halászati joghatósága alá tartozó tengeri vizeken túlnyúló részein.

Az egyezmény hatálya alá tartozó területet az 1899/85/EGK rendelet [3] melléklete állapítja meg.

(2) Az a hajó számít kék puha tőkehalat halászó hajónak, amelynek a fedélzetén található kék puha tőkehal tömege meghaladja a fedélzeten lévő összes kék puha tőkehal és egyéb halfajok együttes tömegének 50 %-át.

A lebegő zsákhálót a közepes, illetve a felszínhez közelebb található vízrétegekben rajokat alkotó halfajok fogására használt vontatott hálóként határozzuk meg.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1987. június 9-én.

a Tanács részéről

az elnök

H. De Croo

[1] HL L 24., 1983.1.27., 1. o.

[2] HL L 227., 1981.8.12., 21. o.

[3] HL L 179., 1985.7.11., 2. o.

--------------------------------------------------
A Bizottság 989/89/EGK rendelete

(1989. április 17.)

a 6101, 6102, 6201 és 6202 KN-kód alá tartozó anorákokra (beleértve a sízubbonyt is), viharkabátokra, széldzsekikre és hasonló árucikkekre alkalmazandó besorolási feltételekről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 20/89/EGK [1] rendelettel módosított, a vám- és statisztikai nómenklatúráról, valamint a közös vámtarifáról szóló 1987. július 23-i 2658/87/EGK [2] tanácsi rendeletre és különösen annak 9. cikkére,

mivel a 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében a többek között a 6101, 6102, 6201 és 6202 KN-kód alá tartozó anorákok (beleértve a sízubbonyt is), viharkabátok, széldzsekik és hasonló árucikkek tarifális besorolása céljából meg kell határozni az említett ruhadarabok egyes jellemzőit;

mivel ezek az árucikkek az általában egyéb ruházat felett viselt ruhadarabok kategóriájába tartoznak, és védelmet biztosítanak az időjárás ellen;

mivel az ujjatlan vagy rövid ujjú ruhadarabok nem biztosítják ezt a védelmet; ezért meg kell határozni, hogy a fent említett anorákoknak, viharkabátoknak és hasonló árucikkeknek hosszú ujjúaknak kell lenniük;

mivel a Nómenklatúra Bizottság az elnöke által megállapított határidőn belül nem nyilvánított véleményt,

ELFOGADTA EZT A RENDELETET:

1. cikk

Kizárólag a hosszú ujjú ruhadarabokat lehet a 6101, 6102, 6201 és a 6202 KN-kód alá tartozó anorákként (beleértve a sízubbonyt is), viharkabátként, széldzsekiként és hasonló árucikként besorolni.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. április 17-én.

a Bizottság részéről

Christiane Scrivener

a Bizottság tagja

[1] HL L 4., 1989.1.6., 19. o.

[2] HL L 256., 1987.9.7., 1. o.

--------------------------------------------------
A Bizottság 3481/89/EGK rendelete

(1989. november 20.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3469/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel a 2658/87/EGK rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. november 20-án.

a Bizottság részéről

Christiane Scrivener

a Bizottság tagja

[1] HL L 337., 1989.11.21., 5. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

A felső héj és a máj eltávolítása után nyert homárfej és alsó részek (alapzat), vízben blansírozva vagy főzve, fagyasztva. Ezt a terméket rákleves, szószok és rákvaj elkészítéséhez használják. | 03061290 | A besorolást a Kombinált Nómenklatúra 1. és 6. általános értelmezési szabályai, valamint a 030612 és a 03061290 KN-kód megfogalmazása határozzák meg (lásd a Harmonizált Rendszerben a 3. árucsoporthoz fűzött magyarázó megjegyzésekben az általános megfontolások első albekezdését). A 0511 KN-kód nem vehető figyelembe az 5. árucsoporthoz fűzött 1a. jogi megjegyzés miatt. |

--------------------------------------------------
A Bizottság 2237/91/EGK rendelete

(1991. július 26.)

hasított kifejlett marhák közösségi osztályozási rendszerének alkalmazására vonatkozó kiegészítő rendelkezések elfogadásáról szóló 2930/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1026/91/EGK [1] rendelettel módosított, a hasított kifejlett marhák közösségi osztályozási rendszerének meghatározásáról szóló, 1981. április 28-i 1208/81/EGK tanácsi rendeletre [2] és különösen annak 6. cikke első bekezdésére,

mivel az 1026/91/EGK rendelet a hasított kifejlett szarvasmarhák húsossági osztályainak listáját az S osztállyal egészíti ki; mivel a hasított kifejlett marhák közösségi osztályozási rendszerének alkalmazására vonatkozó kiegészítő rendelkezések elfogadásáról szóló, 1981. október 12-i 2930/81/EGK bizottsági rendelet [3] mellékletét ennek megfelelően módosítani kell;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2930/81/EGK rendelet mellékletének 1. része (Húsosság) helyébe e rendelet melléklet lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. július 26-án.

a Bizottság részéről

Ray Mac Sharry

a Bizottság tagja

[1] HL L 106., 1991.4.26., 2. o.

[2] HL L 123., 1981.5.7., 3. o.

[3] HL L 293., 1981.10.13., 6. o.

--------------------------------------------------

MELLÉKLET

"1. HÚSOSSÁG

A hasított test húsvonalainak fejlettsége, különösen a lényeges részeken (fartő, hát, lapocka)

Húsossági osztály | Kiegészítő rendelkezések |

| |

S | Fartőigen erősen kerek, dupla izmú, a varratok láthatóan elkülönülnek | A lágyhús igen feltűnően ráterjed a medencei összenövésre (szimfízis) |

szuper | Hátigen széles és igen vastag, egészen a lapockáig | A far igen kerek |

Lapockaigen erősen kerek | |

E | Fartőigen kerek | A lágyhús feltűnően ráterjed a medencei összenövésre (szimfízis) |

kiváló | Hátszéles és igen vastag, egészen a lapockáig | A far igen kerek |

Lapockaigen kerek | |

U | Fartőkerek | A lágyhús ráterjed a medencei összenövésre (szimfízis) |

nagyon jó | Hátszéles és vastag, egészen a lapockáig | A far kerek |

Lapockakerek | |

R | Fartőjól fejlett | A lágyhús és a far enyhén kerek |

jó | Hátmég mindig vastag, de a lapockánál kevésbé vastag | |

Lapockameglehetősen jól fejlett | |

O | Fartőátlagos fejlettségtől fejletlenig | |

közepes | Hátátlagos vastagságtól vékonyig | A faregyenes vonalú |

Lapockaátlagos fejlettségtől majdnem laposig | |

P | Fartőgyengén fejlett | |

csekély | Hátkeskeny, kilátszódó csontokkal | |

Lapockalapos, kilátszódó csontokkal" | |

--------------------------------------------------